
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 179 

19 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση παραδοσιακών ενδείξεων οίνων. 1 

Τροποποίηση της 213850/1572/11.2.1972 Υπουργικής 
απόφασης «περί οίνων Ονομασίας Προελεύσεως 

Ανωτέρας Ποιότητας». 2 

Έγκριση του Οργανισμού Εσωτερικής Υπηρεσίας των 
Δημοτικών Παιδικών Σταθμών Δ. Καισαριανής Ν. 
Αττικής. 3 


ΑΠΟΦΑΣΕΙ Σ 

Αριθ. 235309 (1) 

Έγκριση παραδοσιακών ενδείξεων οίνων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τον Καν (ΕΚ) 1493/99 του Συμβουλίου (I 179/1999), 
για την κοινή οργάνωση της αμπελοοινικής αγοράς και ει¬ 
δικά την παράγραφο 4 του Παραρτήματος I. 

2. Τον Καν(ΕΚ) 1622/00 της Επιτροπής (Ι_ 194/2000), για 
τον καθορισμό ορισμένων λεπτομερειών εφαρμογής του 
Καν(ΕΚ) 1493/99 για την κοινή οργάνωση της αμπελοοινι- 
κής αγοράς και για την καθιέρωση κοινοτικού κώδικα των 
οινολογικών πρακτικών και επεξεργασιών. 

3. Τον Καν(ΕΚ) 2729/00 της Επιτροπής (Ι_ 316/2000), 
σχετικά με τις λεπτομέρειες εφαρμογής όσον αφορά 
τους ελέγχους στον αμπελοοινικό τομέα. 

4. Την 68/25.1.2002 εισήγηση της Κεντρικής Επιτροπής 
Προστασίας Οινοπαραγωγής (Κ.Ε.Π.Ο.) σχετική με το θέμα. 

5. Την 399580/30.10.2001 (ΦΕΚ 1479/31.10.2001) από¬ 
φαση του Πρωθυπουργού και του Υπουργού Γεωργίας, 
περί ανάθεσης αρμοδιοτήτων στους Υφυπουργούς Γε¬ 
ωργίας Ευάγγελο Αργύρη και Φώτη Χατζημιχάλη. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Εγκρίνουμε τις παρακάτω παραδοσιακές ενδείξεις οί¬ 
νων καθώς και τα περιγραφικά στοιχεία που καθορίζουν 
κάθε μία από αυτές: 


1. ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ / ΒΙαπο άθ όΐαηοε 

Επιφυλάσσεται για λευκό ξηρό, ημίξηρο και ημίγλυκο οί¬ 
νο που προέρχεται από λευκή οινοποίηση γλεύκους στα- 
φυλιών λευκών ποικιλιών αμπέλου καθώς και για ημια- 
φρώδη και αφρώδη οίνο από σταφύλια λευκών ποικιλιών. 
Αφορά οίνους ν.ς.ρ.Γ.ά., ν.ρ.ς.ρτ.ά., ν.πι.ς.ρ.Γ.ά., και επι¬ 
τραπέζιους οίνους με γεωγραφική ένδειξη (Τοπικοί Οίνοι). 

2. ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ / ΒΙεηο άθ ποιγ 

Επιφυλάσσεται για λευκό ξηρό, ημίξηρο και ημίγλυκο 

οίνο που προέρχεται από λευκή οινοποίηση γλεύκους 
σταφυλιών ερυθρών ποικιλιών αμπέλου καθώς και για 
ημιαφρώδη και αφρώδη οίνο από σταφύλια ερυθρών ποι¬ 
κιλιών. Αφορά επιτραπέζιους οίνους με γεωγραφική έν¬ 
δειξη (Τοπικοί οίνοι). 

3. ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ Ή ΛΕΥΚΟΣ 
ΑΠΟ ΓΚΡΙΖΑ ΣΤΑΦΥΛΙΑ / ΒΙαπο άθ ςηε 

Επιφυλάσσεται για λευκό ξηρό, ημίξηρο και ημίγλυκο 
οίνο, που προέρχεται από λευκή οινοποίηση γλεύκους 
σταφυλιών ερυθρωπών ή γκρίζων ποικιλιών αμπέλου κα¬ 
θώς και για αφρώδη και ημιαφρώδη οίνο από σταφύλια 
ερυθρών και γκρίζων ποικιλιών. Αφορά οίνους ν.ς.ρ.Γ.ά., 
ν.ρ.ς.ρ.Γ.ά., ν.πι.ς.ρ.Γ.ά. και επιτραπέζιους οίνους με γεω¬ 
γραφική ένδειξη (Τοπικοί Οίνοι). 

4. ΚΟΚΚΙΝΕΛΙ / ΙκοΚίηθΜ 

Επιφυλάσσεται για ερυθρωπό ξηρό, ημίξηρο και ημί¬ 
γλυκο οίνο. Αφορά επιτραπέζιους οίνους με γεωγραφική 
ένδειξη (Τοπικοί Οίνοι) και τη ρετσίνα. 

5. ΟΙΝΟΣ ΛΟΦΩΝ / νίη άθ οοΙΙίπθε 

Επιφυλάσσεται για οίνο από αμπελώνες που εκτείνο¬ 
νται σε περιοχές με λοφώδη διαμόρφωση. Αφορά οίνους 
ν.ς.ρ.Γ.ά. και επιτραπέζιους οίνους με γεωγραφική ένδει¬ 
ξη (Τοπικοί Οίνοι). 

6. ΟΙΝΟΣ ΠΛΑΓΙΩΝ / νίη άθ οοίθθυχ 

Επιφυλάσσεται για οίνο από αμπελώνες που εκτείνο¬ 
νται σε πλαγιές λόφων ή ορέων. Αφορά οίνους ν.ς.ρ.Γ.ά. 
και επιτραπέζιους οίνους με γεωγραφική ένδειξη (Τοπικοί 
Οίνοι). 

7. ΟΡΕΙΝΩΝ ΑΜΠΕΛΩΝΩΝ Ή ΑΠΟ ΟΡΕΙΝΑ ΚΡΑΣΑ- 
ΜΠΕΛΑ / νίη άθ νίςηοόίθε ΓηοηΙθςηθυχ 

Επιφυλάσσεται για οίνο από αμπελώνες ορεινών περιο¬ 
χών με υψόμετρο μεγαλύτερο από 500 μέτρα. Αφορά οί¬ 
νους ν.ς.ρ.Γ.ά. και επιτραπέζιους οίνους με γεωγραφική 
ένδειξη (Τοπικοί Οίνοι). 

8. ΠΑΛΑΙΩΝ ΑΜΠΕΛΩΝΩΝ Ή ΑΠΟ ΠΑΛΙΑ ΚΡΑΣΑΜΠΕ- 
ΛΑΉ ΑΠΟ ΠΑΛΑΙΑ ΚΛΗΜΑΤΑ/νίη άθ νίθυχνίρηοόίθε/νίη 
άθ νίβίΙΙθ5 νίρηθβ 

Επιφυλάσσεται για οίνο από αυτόρριζους αμπελώνες 
ηλικίας τουλάχιστον 40 ετών. Αφορά οίνους ν.η.ρτ.ά. και 
επιτραπέζιους οίνους με γεωγραφική ένδειξη (Τοπικοί Οί¬ 
νοι). 

9. ΑΠΟ ΝΗΣΙΩΤΙΚΟ(ΟΥΣ) ΑΜΠΕΛΩΝΑ(ΕΣ) / νίη άβ νίρ- 
ηοάΐθ(ε) ίπευΙαίι-Θ^) 

Επιφυλάσσεται για οίνο από αμπελώνες των νήσων της 
χώρας εκτός της Εύβοιας και της Κρήτης. Αφορά οίνους 
ν.η.ρ.Γ.ά. και επιτραπέζιους οίνους με γεωγραφική ένδει¬ 
ξη (Τοπικοί Οίνοι). 

10. ΑΠΟ ΑΜΠΕΛΩΝΑ(ΕΣ) ΣΕ ΠΕΖΟΥΛΕΣ/νίη άθ νίρηο- 

01θ5 ΘΠ ΙΘΙΤ35865 

Επιφυλάσσεται για οίνο από αμπελώνες σε πεζούλες. 
Αφορά οίνους ν.ς.ρτ.ά. και επιτραπέζιους οίνους με γεω¬ 
γραφική ένδειξη (Τοπικοί Οίνοι). 

11. ΛΙΑΣΤΟΣ / ΙΙΑ3Τ03 / νίη άθ ραΝΙθ 

Επιφυλάσσεται για γλυκό οίνο Ονομασίας Προελεύσε- 

ως ή επιτραπέζιο οίνο με γεωγραφική ένδειξη (Τοπικός 
Οίνος), εφ όσον πληρούνται οι παρακάτω προϋποθέσεις 
σχετικά με τον τρόπο παρασκευής και τη σύστασή του: 

- Τα σταφύλια συλλέγονται υπερώριμα και αφήνονται 
στον ήλιο ή υπό σκιά για μερική αφυδάτωση. Η ελάχιστη 
ή και η μέγιστη περιεκτικότητα σε σάκχαρα των σταφυ- 
λιών πριν και μετά την αφυδάτωση ορίζεται κατά περί¬ 
πτωση απάτην Υπουργική απόφαση αναγνώρισηςτου κά¬ 
θε οίνου. 

- Μετά τη μερική ζύμωση του γλεύκους, ο οίνος έχει φυ¬ 
σικό αποκτημένο αλκοολικό τίτλο τουλάχιστον 9% \/οΙ και 
περιεκτικότητα σε σάκχαρα τουλάχιστον 140 γραμ./λί- 
τρο. 

- Τα σάκχαρα και η αλκοόλη που περιέχονται στον έτοι¬ 
μο οίνο, προέρχονται αποκλειστικά από τα σταφύλια που 
οινοποιήθηκαν, χωρίς να προστεθεί πριν, κατά ή μετά την 
αλκοολική ζύμωση, συμπυκνωμένο γλεύκος, συμπυκνω¬ 
μένο ανακαθαρισμένο γλεύκος, αλκοόλη ή προϊόντα από¬ 
σταξης. 

12. νΐΝ3ΑΝΤΟ 

Η ονομασία «νίη33ηίο>> η οποία χρησιμοποιείται από αι¬ 
ώνων ως επωνυμία καταγωγής των γλυκών οίνων από 
λιασμένα σταφύλια του συμπλέγματος 33η1ο Επηί - 33η- 
ΙΟΓίηϊ των νήσων Θήρα και Θηρασία, επιφυλάσσεται απο¬ 
κλειστικά για τους οίνους του συμπλέγματος αυτού και 
επέχει θέση «Ονομασία Προελεύσεως Σαντορίνη Ανωτέ- 
ρας Ποιότητος», σύμφωνα με την Υπουργική Απόφαση 
235308/7.2.2002 που εκδόθηκε σε εφαρμογή του Β.Δ. 
539/4.8.71 (ΦΕΚ/159/Α/14.8.71). 

13. ΝΥΧΤΕΡΙ - ΝγΙάβη: 

Παραδοσιακή ένδειξη που επιφυλάσσεται αποκλειστι¬ 
κά για όσους λευκούς ξηρούς οίνους «Ονομασίας Προε¬ 
λεύσεως Σαντορίνη Ανωτέρας Ποιότητας» έχουν ελάχι¬ 
στο φυσικό αλκοολικό τίτλο 13.5% \/οΙ έχουν οινοποιηθεί 
είτε σε δεξαμενές είτε σε βαρέλια και στη συνέχεια έχουν 
παραμείνει προς ωρίμαση σε βαρέλια τουλάχιστον για 
τρεις (3) μήνες. 

14. ΡΕΤΣΙΝΑ/Ρθί3ίη3 

Υποχρεωτική ένδειξη, που επιφυλάσσεται αποκλειστι¬ 
κά για τους ελληνικούς οίνους, οι οποίοι παρασκευάζο¬ 
νται σύμφωνα με το Π.Δ. 514/1979(ΦΕΚ 157/12.7.79). 


15. ΡΕΤΣΙΝΑ ΝΕΑΡΗ Ή ΡΕΤΣΙΝΑ ΦΡΕΣΚΙΑ / Ββΐ3ίη3 
ηθυνβ 

Επιφυλάσσεται για οίνο «Ρετσίνα» με γεωγραφική επω¬ 
νυμία καταγωγής, εφόσον περιέχει διοξείδιο του άνθρα¬ 
κα περί το 1 γραμ./λίτρο. 

Στην κύρια ετικέτα και σε εμφανές σημείο αναγράφεται 
η φράση «ενδείκνυται να καταναλωθεί μέχριτέλους Απρι¬ 
λίου 20..» του έτους που ακολουθεί την τρυγητική περίο¬ 
δο παραγωγής του οίνου. 

16. ΡΕΤΣΙΝΑ ΒΑΡΕΛΙΣΙΑ / Βθΐ5ίπ3 θπ ίύΐ3 

Επιφυλάσσεται για οίνο «Ρετσίνα» με γεωγραφική επω¬ 
νυμία καταγωγής, η οποία οινοποιήθηκε σε βαρέλι. 

17. ΒΕΡΝΤΕΑ/νθΓηίθ3 

Επιφυλάσσεται για οίνο «Ονομασία κατά παράδοση Ζα¬ 
κύνθου» που έχει αναγνωριστεί με την Υπουργική απόφα¬ 
ση 397719/1.10.92 (ΦΕΚ 623/Β/22.10.1992). 

Στο ετικετάρισμα (σήμανση) των οίνων των περιπτώσε¬ 
ων 15 και 16, οι ενδείξεις Ρετσίνα νεαρή ή Ρετσίνα φρέ¬ 
σκια και Ρετσίνα βαρελίσια, συνοδεύονται από τη γεω¬ 
γραφική επωνυμία καταγωγής, το δε σύνολο είναι γραμ¬ 
μένο με γράμματα του ιδίου τύπου, διαστάσεων και 
χρώματος ώστε να αποτελούν ενιαίο σύνολο. Αμέσως δε 
κάτω ή πάνω από τις ενδείξεις αυτές αναγράφεται με πε¬ 
ζά γράμματα η υποχρεωτική ένδειξη «Ονομασία κατά Πα¬ 
ράδοση Ρετσίνα». 

Δεν επιτρέπεται, στο ετικετάρισμα (σήμανση) των εμ¬ 
φιαλωμένων οίνων, η χρήση της ένδειξης «Γιοματάρι» ως 
εμπορικού σήματος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 7 Φεβρουάριου 2002 

Ο ΥΦΥΠΟΥΡΓΟΣ 

Β.ΑΡΓΥΡΗΣ 
-♦- 

Αριθ. 235308 (2) 

Τροποποίηση της 213850/1572/11.2.1972 Υπουργικής 
απόφασης «περί οίνων Ονομασίας Προελεύσεως 
Ανωτέρας Ποιότητας». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τον Καν (ΕΚ) 1493/1999 του Συμβουλίου (1179/1999) 
για την Κοινή Οργάνωση της Αμπελοοινικής Αγοράς και 
ειδικότερα τις παραγράφους 4 και 14.Β.ΝΙ του Παραρτή¬ 
ματος I. 

2. Τον Καν (ΕΚ) 1622/2000 της Επιτροπής (ί. 194/2000) 
για τον καθορισμό ορισμένων λεπτομερειών εφαρμογής 
του Καν (ΕΚ) 1493/1999, για την κοινή οργάνωση της 
αμπελοοινικής αγοράς και για την καθιέρωση κοινοτικού 
κώδικα των οινολογικών πρακτικών και επεξεργασίας, και 
ειδικότερα το Παράρτημα XII. 

3. Τον Καν (ΕΚ) 2729/2000 της Επιτροπής (Ι_ 316/2000), 
σχετικά με τις λεπτομέρειες εφαρμογής όσον αφορά 
τους ελέγχους στον αμπελοοινικό τομέα. 

4. Το Ν.Δ. 243/1969 (ΦΕΚ 144/Α/25.7.69) «περί βελτιώ- 
σεως και προστασίας της αμπελουργικής παραγωγής» 
όπως αυτό τροποποιήθηκε με το Ν. 427/76 (ΦΕΚ 230/Α/ 
31.8.1976) και ειδικότερα τη παράγραφου 4 του άρθρου 

5. 

5. Το Β.Δ. με αριθ. 539/1971 (ΦΕΚ 159/Α/1971) περί 
«αναγνωρίσεως Ονομασιών Προελεύσεως Οίνων» και ει¬ 
δικότερα το άρθρο 4. 

6. Την213850/1572/1972απόφαση Υπ. Εθν. Οικονομίας 
(ΦΕΚ 169/Β/1972) «περί Ονομασίας Προελεύσεως Ανώ¬ 
τερος Ποιότητας». 

7. Την 68/25.1.2002 εισήγηση της Κεντρικής Επιτροπής 
Προστασίας Οινοπαραγωγής (Κ.Ε.Π.Ο.), σχετική με το 
θέμα. 

8. Την 399580/30.10.2001 (ΦΕΚ 1479/31.10.2001) από¬ 
φαση του Πρωθυπουργού και του Υπουργού Γεωργίας, 
περί ανάθεσης αρμοδιοτήτων στους Υφυπουργούς Γε¬ 
ωργίας Ευάγγελο Αργύρη και Φώτη Χατζημιχάλη. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

I. Τροποποιούμε τη 213850/1572/11.2.1972 απόφαση 
του Υπουργού Εθνικής Οικονομίας ως προς την παρά¬ 
γραφο 3 «Σαντορίνη» η οποία αντικαθίσταται ως ακολού¬ 
θως: 

Α. Η «Ονομασία Προελεύσεως Σαντορίνη Ανωτέρας 
Ποιότητος» αναγνωρίζεται και προστατεύεται για λευ¬ 
κούς οίνους που παράγονται αποκλειστικά από σταφύλια 
γηγενών ποικιλιών οιναμπέλου που καλλιεργούνται πα¬ 
ραδοσιακά στις νήσους Θήρα και Θηρασία, εφόσον συ¬ 
ντρέχουν οι κάτωθι προϋποθέσεις: 

1. Η μόρφωση των πρέμνων των ποικιλιών αμπέλου γί¬ 
νεται: 

α) σε παραδοσιακά κυπελλοειδή σχήματα τη Θήρας, 
ήτοι κυπελλοειδές με γυριστές ή στεφανωτό και κυπελ¬ 
λοειδές με κουλούρια και 

β) σε γραμμικά σχήματα. 

Τα σταφύλια προέρχονται από αμπελώνες ηλικίας με¬ 
γαλύτερης των τεσσάρων (4) ετών, η απόδοση των οποί¬ 
ων δεν υπερβαίνει τα 800 κιλά σταφυλιών ανά στρέμμα. 

2. Η γλευκοποίηση των σταφυλιών, η οινοποίηση και η 
επεξεργασία των οίνων πραγματοποιούνται αποκλειστι¬ 
κά σε οινοποιεία που βρίσκονται στις νήσους Θήρα και 
Θηρασία και είναι κατάλληλα εξοπλισμένα για την εφαρ¬ 
μογή της σύγχρονης τεχνολογίας. 

3. Τύποι Οίνων 

Οι τύποι οίνων που δικαιούνται «Ονομασία Προελεύσε¬ 
ως Σαντορίνη Ανωτέρας Ποιότητος» παράγονται παρα¬ 
δοσιακά υπό τις ακόλουθες συνθήκες: 

α) Οίνος Ξηρός 

- Παράγεται από σταφύλια της λευκής ποικιλίας Ασύρ- 
τικο, κύριας ποικιλίας των νήσων Θήρας και Θηρασίας, 
τουλάχιστον κατά 75%, το γλεύκος των οποίων περιέχει 
σάκχαρα τουλάχιστον 205 γραμ/λίτρο. Το υπόλοιπο πο¬ 
σοστό αντιπροσωπεύουν σταφύλια των λευκών ποικιλιών 
Αηδόνι και Αθήρι. 

- Η παραδοσιακή ονομασία «Νυχτέρι» επιφυλάσσεται 
για όσους λευκούς ξηρούς οίνους «Ονομασία Προελεύ¬ 
σεως Σαντορίνη Ανωτέρας Ποιότητος» έχουν ελάχιστο 
φυσικό αλκοολικό τίτλο 13,5% νοΙ και έχουν οινοποιηθεί 
είτε σε δεξαμενή είτε σε βαρέλι, έχουν δε στη συνέχεια 
παραμείνειπρος ωρίμαση σε ξύλινα βαρέλιατουλάχιστον 
για τρεις (3) μήνες. 

β) Οίνος Φυσικώς Γλυκύς Λιαστός 

- Παράγεται από σταφύλια της ποικιλίας Ασύρτικο του¬ 
λάχιστον κατά 51%, των ποικιλιών Αηδόνι, Αθήρι και σε μι- 


κροποσότητες των λευκών «ξενόλογων», που καλλιερ¬ 
γούνται παραδοσιακά στο σύμπλεγμα των νήσων Θήρας 
και Θηρασίας και συγκεκριμένα των ποικιλιών Γαϊδουριά, 
Κατσανό, Μοσχάτο λευκό, Μονεμβασιά, Πλατάνι, Ποτά¬ 
μιοι και της ερυθρωπής ποικιλίας Ροδίτης. 

- Τα σταφύλια συλλέγονται υπερώριμα και αφήνονται 
στον ήλιο προς μερική αφυδάτωση. Το γλεύκος των στα¬ 
φυλιών έχει πριν το λιάσιμο ελάχιστη περιεκτικότητα σε 
σάκχαρα 260 γραμ./λίτρο, μετά δε το λιάσιμο 370 
γραμ./λίτρο. 

- Μετά τη μερική ζύμωση του γλεύκους των λιασμένων 
σταφυλιών, ο οίνος έχει φυσικό αποκτημένο αλκοολικό 
τίτλο τουλάχιστον 9% \/οΙ και ολικό αλκοολικό τίτλο του¬ 
λάχιστον 21% νοΙ. 

- Τα σάκχαρα και η αλκοόλη που περιέχονται στον έτοι¬ 
μο οίνο προέρχονται αποκλειστικά από τα σταφύλια που 
οινοποιήθηκαν, χωρίς να προστεθεί πριν, κατά ή μετά την 
αλκοολική ζύμωση, συμπυκνωμένο γλεύκος, ανακαθαρι- 
σμένο συμπυκνωμένο γλεύκος, αλκοόλη ή προϊόντα από¬ 
σταξης. 

γ) Οίνος λικέρ από λιασμένα σταφύλια. 

Παράγεται από το φυσικώς γλυκύ λιαστό οίνο με προ¬ 
σθήκη: 

- Ουδέτερης αλκοόλης σινικής προέλευσης, συμπερι- 
λαμβανομένης της αλκοόλης που προέρχεται από από¬ 
σταξη σταφίδων, με αποκτημένο κατ’ όγκο αλκοολικό τίτ¬ 
λο τουλάχιστον 96% νοΙ. 

- Προϊόντος απόσταξης οίνου ή σταφίδας με αποκτημέ¬ 
νο κατ’ όγκο αλκοολικό τίτλο όχι κατώτερο από 52% \/οΙ 
και όχι ανώτερο από 86% νοΙ. 

- Προϊόντων των δύο ανωτέρω περιπτώσεων στα οποία 
έχει προστεθεί γλεύκος λιασμένων σταφυλιών από τις 
ίδιες ποικιλίες παραγωγής του φυσικώς γλυκού οίνου. 

- Αποστάγματος οίνου με αποκτημένο κατ’ όγκο αλκοο¬ 
λικό τίτλο όχι κατώτερο από 52% \/οΙ και όχι ανώτερο από 
86% νοΙ. 

- Αποστάγματος σταφίδας με αποκτημένο κατ’ όγκο αλ¬ 
κοολικό τίτλο όχι κατώτερο από 52% νοΙ και όχι ανώτερο 
από 94.5% νοΙ. 

Η προσθήκη των ανωτέρω προϊόντων γίνεται μέχρι την 
31η Μαϊου του αμέσως επόμενου της παραγωγής έτους. 

Ο έτοιμος οίνος λικέρ από λιασμένα σταφύλια έχει απο¬ 
κτημένο κατ’ όγκο αλκοολικό τίτλο όχι κατώτερο από 15% 
νοΙ και όχι ανώτερο από 22% νοΙ, ολικό δε κατ’ όγκο αλ¬ 
κοολικό τίτλο όχι κατώτερο από 21 % \/οΙ. 

4. Η παραδοσιακή ονομασία «νίπεαηΐο» επιφυλάσσεται 
αποκλειστικά για οίνουςτης παραγράφου 3 περίπτωση β) 
και γ) τους δικαιούμενους «Ονομασία Προελεύσεως Σα¬ 
ντορίνη Ανωτέρας Ποιότητος». 

5. Για τους φυσικώς γλυκείς λιαστούς οίνους και τους 
οίνους λικέρ από λιασμένα σταφύλια, που έρχονται στην 
κατανάλωση, επιτρέπεται κατ’ εξαίρεση: 

- περιεκτικότητα σε θειώδη ανυδρίτη μέχρι 400 πιρ/Ι, 

- περιεκτικότητα σε πτητική οξύτητα μέχρι 30 χιλιοστο- 
δύναμα ανά λίτρο. 

6. Στα γλεύκη και τους οίνους όλων των τύπων της πα¬ 
ραγράφου 3 μπορεί να εφαρμόζονται οινολογικές πρα¬ 
κτικές και κατεργασίες που προβλέπονται από τις ισχύ- 
ουσες διατάξεις και δεν επιτρέπεται: 

α) Αύξηση της φυσικής περιεκτικότητας σε σάκχαρα 
των σταφυλιών με τεχνητή θέρμανση. 

β) Αύξηση του φυσικού αλκοολικού τίτλου των γλευκών 
με συμπύκνωση ή με προσθήκη συμπυκνωμένου γλεύ- 
κους ή συμπυκνωμένου ανακαθαρισμένου γλεύκους. 

γ) Προσθήκη αλκοόλης ή προϊόντων απόσταξης στους 
φυσικώς γλυκείς οίνους. 

δ) Ανάμιξη διαφορετικώντύπων οίνωντης παραγράφου 
3 μεταξύ τους. 

ε) Προσθήκη χρώματος καραμέλας και οποιασδήποτε 
άλλης χρωστικής ουσίας καθώς και συντηρητικών και 
αναγωγικών ουσιών, εκτός από θειώδη ανυδρίτη. 

7. Για τον «οίνο φυσικώς γλυκύ λιαστό» και τον «οίνο λι¬ 
κέρ από λιασμένα σταφύλια», ο ελάχιστος χρόνος υπο¬ 
χρεωτικής οξειδωτικής παλαίωσης, που πραγματοποιεί¬ 
ται κατά την παραμονή του οίνου σε βαρέλια από ξύλο 
δρυός, είναι τουλάχιστον 24 μήνες. Όλη η φάση της οξει- 
δωτικής παλαίωσης, όσα χρόνια και εάν διαρκέσει, λαμ¬ 
βάνει χώρα μόνο στις νήσους Θήρα και Θηρασία. 

8. Ετικετάρισμα (σήμανση) 

α) Στο ετικετάρισμα (σήμανση) των οίνων για τους οποί¬ 
ους επιφυλάσσεται η παραδοσιακή ένδειξη «Νυχτέρι» 
επιτρέπεται να αναγράφεται αντίστοιχα: «οινοποιήθηκε 
και ωρίμασε σε βαρέλι» ή «ωρίμασε σε βαρέλι». 

Οι ενδείξεις αυτές μπορούν να αναγράφονται στο ίδιο 
οπτικό πεδίο με τις υποχρεωτικές ενδείξεις. Τυχόν διευ¬ 
κρινίσεις σχετικές με τη φύση και την προέλευση του ξύ¬ 
λου των βαρελιών και τις συνθήκες παραμονής του οίνου 
στα βαρέλια μπορούν να αναγράφονται, σύμφωνα με την 
ισχύουσα νομοθεσία σε διαφορετικό όμως οπτικό πεδίο 
από τις υποχρεωτικές. 

Δεν επιτρέπεται η αναγραφή μόνης της λέξης «βαρέλι» 
που οδηγεί σε συνειρμούς εμπορικού σήματος όπως π.χ. 
«Σαντορίνη βαρέλι», «Νυχτέρι βαρέλι 11 » κ.λπ. 

β) Η ονομασία «νίπεαπίο» αναγράφεται υποχρεωτικά 
στο ετικετάρισμα των οίνων της παραγ. 3 περίπτωση β) 
και γ) και επέχει - αποκλειστικά και μόνο στην περίπτωση 
αυτή - θέση αναγραφής της επωνυμίας Σαντορίνη με λα¬ 
τινικούς χαρακτήρες. 

Στις ετικέτες και τα μέσα συσκευασίας, η ονομασία 
«νίπεεπίο» γράφεται πάντοτε με γράμματα του λατινικού 
αλφαβήτου του ιδίου τύπου και χρώματος, ώστε να απο¬ 
τελούν ενιαίο σύνολο. Εντούτοις, στα δελτία προβολής 
και διαφήμισης που απευθύνονται στον Έλληνα κατανα¬ 
λωτή, η ονομασία αυτή μπορεί να γράφεται και με γράμ¬ 
ματα του ελληνικού αλφαβήτου: Βινσάντο. 

Στο ετικετάρισμα των οίνων «νίηεαηίο» ο τύπος του οί¬ 
νου αναγράφεται ως εξής: 

- «Οίνος Λιαστός» ( ϋεείοε) προκειμένου για τον οίνο 
φυσικώς γλυκύ λιαστό. 

- «Οίνος λικέρ από λιασμένα σταφύλια» (νίη άθ ΙίςυθΓ άθ 
ταίείη ρ355θπΙΙθ) προκειμένου για οίνο λικέρ από λιασμένα 
σταφύλια. 

Οι ενδείξεις παλαίωσης των οίνων νίηεβηΐο αναγράφο¬ 
νται ως εξής: 

- Εσοδεία Υ, όταν πρόκειται για μία μόνο εσοδεία του 
έτους Υ και εφόσον έχει συμπληρωθεί ο χρόνος της ελά¬ 
χιστης υποχρεωτικής οξειδωτικής διετούς παλαίωσης. 

-X ετών παλαίωση, όπου Χτα χρόνια της ελάχιστης προ¬ 
αιρετικής οξειδωτικής παλαίωσης, τα οποία ορίζονται σε 
4, 8, 12, 16 και επόμενα, με διαφορά τεσσάρων ετών με¬ 
ταξύ τους. 


Για τους οίνους «νίηεβηίο» η αναγραφή του έτους εμ- 
φιάλωσης στην κύρια ή στη βοηθητική ετικέτα είναι υπο¬ 
χρεωτική. 

Β. Γ ια όσες ποσότητες οίνων «Ονομασία Προελεύσεως 
Σαντορίνη Ανωτέρας Ποιότητος» έχουν παραχθεί κατά 
τρόπο διαφορετικό από τα οριζόμενα στην παρούσα από¬ 
φαση επιτρέπεται να κυκλοφορούν για τρία (3) χρόνια 
από την έναρξη ισχύος αυτής. 

Ετικέτες κύριες και βοηθητικές των οίνων αυτών που 
δεν είναι σύμφωνες προς τις διατάξεις της παρούσας 
απόφασης, μπορούν να χρησιμοποιηθούν μέχρι εξαντλή- 
σεως των αποθεμάτων τους και πάντως όχι πέραν του 
ενός (1) έτους από την ημερομηνία ισχύος της απόφασης 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2002 

Ο ΥΦΥΠΟΥΡΓΟΣ 

Β.ΑΡΓΥΡΗΣ 
-Φ- 

Αριθ. 3260 (3) 

Έγκριση του Οργανισμού Εσωτερικής Υπηρεσίας των 
Δημοτικών Παιδικών Σταθμών Δ. Καισαριανής Ν. Αττι¬ 
κής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 262/20.12.2001 απόφαση του Δημοτικού Συμ¬ 
βουλίου του Δήμου ΚΑΙΣΑΡΙΑΝΗΣ με την οποία εκφράζει 
την σύμφωνη γνώμη του για την 29/19.11.2001 απόφαση 
του Διοικητικού Συμβουλίου του Ν.Π. ΔΗΜΟΤΙΚΟΙ ΠΑΙΔΙ¬ 
ΚΟΙ ΣΤΑΘΜΟΙ ΔΗΜΟΥ ΚΑΙΣΑΡΙΑΝΗΣ 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 22/2001 πρακτικό του, 
αποφασίζουμε: 

Εγκρίνουμε την 29/19.11.2001 απόφαση του Διοικητι¬ 
κού Συμβουλίου του Ν.Π. ΔΗΜΟΤΙΚΟΙ ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΚΑΙΣΑΡΙΑΝΗΣ, περί ψηφίσεως του Οργανι¬ 
σμού Εσωτερικής Υπηρεσίας αυτού ως εξής: 

Άρθρο 1 

Η υπηρεσία του Ν.Π. υπάτην επωνυμία «Δημοτικοί Παι¬ 
δικοί Σταθμοί Δήμου Καισαριανής» συγκροτείται σε 
Δ/ΝΣΗ ΠΑΙΔΙΚΩΝ ΣΤΑΘΜΩΝ με τα παρακάτω τμήματα 
και γραφεία. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα. 

Α. ΤΜΗΜΑ Α' ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών - Βοηθών Παιδαγωγών 

Β. ΤΜΗΜΑ Β' ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών - Βοηθών Παιδαγωγών 

Γ. ΤΜΗΜΑ Γ ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών - Βοηθών Παιδαγωγών 

Δ. ΤΜΗΜΑ Δ' ΠΑΙΔΙΚΟΥ ΣΤΑΘΜΟΥ 

1. Γραφείο Παιδαγωγών - Βοηθών Παιδαγωγών 

Ε. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

1. Γ ραφείο Προσωπικού 

2. Γ ραφείο Διοικητικού Συμβουλίου 

3. Γ ραφείο Πρωτοκόλλου - Διεκπεραίωσης - Αρχείου 

4. Γ ραφείο Λογιστηρίου - Προμηθειών - Περιουσίας και 
διαχείρισης υλικού. 

5. Γ ραφείο Κοινωνικού Λειτουργού 

Άρθρο 3 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τα Τμήματα των τεσσάρων Παιδικών Σταθμών επιμε- 
λούνταιτηνπαροχήσύγχρονηςπροσχολικής αγωγής στα 
φιλοξενούμενα νήπια σε συνεργασία με το προσωπικό 
του Σταθμού. 

Γ) Το Τμήμα Διοικητικού - Οικονομικού επιμελείταιτις πα¬ 
ντός είδους διοικητικές και οικονομικές εργασίες του Ν.Π. 

Άρθρο 4 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του ΝΠΔΔ κάθε θέμα που αφορά 
τη λειτουργία, το προσωπικό, τους γονείς και την υλικο- 
τεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνταιλειτουργικάπροβλήματα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

9. Τηρείτο εμπιστευτικό πρωτόκολλο. 

10. Παραλαμβάνει, χαρακτηρίζει και κατανέμει την ει¬ 
σερχόμενη αλληλογραφία σύμφωνα με το περιεχόμενό 
της. 

11. Κατανέμει το προσωπικό ανάλογα με τις έκτακτες - 
επείγουσες παροδικές υπηρεσιακές ανάγκες και με τη 
σύμφωνη γνώμη του Προέδρου του Ν.Π. 


12. Συνεργάζεται με το τμήμα διοικητικό - οικονομικό 
για τη σύνταξη του προϋπολογισμού του Ν.Π. 

Άρθρο 5 

Καθήκοντα Προϊσταμένων Τμημάτων των τεσσάρων 
Παιδικών Σταθμών: 

Κάθε προϊστάμενος είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία του τμήματος, 
α. βιβλίο παρουσίας προσωπικού 

β. βιβλίο παρουσίας νηπίων 
γ. βιβλίο αποθήκης τροφίμων 
δ. βιβλίο διδαχθείσης ύλης 
ε. βιβλίο μη αναλωσίμου υλικού 
στ. δελτίο εισαγωγής τροφίμων 
ζ. δελτίο εξαγωγής τροφίμων 

7. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία. 

Α' ΓΡΑΦΕΙΟ ΠΑΙΔΑΓΩΓΩΝ - ΒΟΗΘΩΝ ΠΑΙΔΑΓΩΓΩΝ 

1. Παιδαγωγοί 

Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους. 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ’ αυτά με υπο¬ 
μονή και στοργή όλες τις δυνατότητες για να αναπτύξουν 
την προσωπικότητά τους, επιδιώκοντας συνεχώς να δη¬ 
μιουργήσουν σ’ αυτά ικανότητα συγκέντρωσης, αυτενέρ¬ 
γειας, εμπιστοσύνης στον εαυτό τους και τις προσωπικές 
δυνατότητές τους. 

2. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον Προϊστάμενο και 
να τον ενημερώσουν για κάθε ύποπτο σχετικά με την 
υγεία των παιδιών περιστατικό ή οποιοδήποτε άλλο θέμα. 

3. Εισηγούνται στον Δ/ντή ή στον Προϊστάμενο για τον 
έγκαιρο εφοδιασμό των αιθουσών με τα απαραίτητα - 
απαιτούμενα είδη για την εφαρμογή του προγράμματος 
μετά παιδαγωγικά υλικά. 

4. Ευθύνονται για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

5. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών τους. 

6. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που θεωρείται από τον 
Προϊστάμενο. 




2230 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Εκτελούν οποιαδήποτε άλλη υπηρεσία σχετική με το 
έργο που τους ανατίθεται από τον Προϊστάμενο. 

2. Βοηθοί Παιδαγωγών 

Αρμοδιότητα - Καθήκοντα 

Βοηθούν το παιδαγωγικό προσωπικό σε όλα τα καθή- 
κοντάτου και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή τον Δ/ντή για βοήθεια και υποστήριξη. 

Άρθρο 6 

Καθήκοντα Προϊσταμένου Τμήματος Διοικητικού - Οι¬ 
κονομικού 

1. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

2. Επικυρώνει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επιδο¬ 
μάτων προσαυξήσεων κ.λπ του προσωπικού. 

3. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

4. Τηρεί άλατα απαραίτητα βιβλία. 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΛΟΓΙΣΤΙΚΟ 

α) ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητά του ανήκουν 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομ. Προσώπου. 

2. Η τήρηση των ατομικών υπηρεσιακών φακέλλων και 
ευρετηρίου του προσωπικού του Νομ. Προσώπου με 
οποιαδήποτε σχέση εργασίας. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η διεξαγωγή, κατόπιν οδηγιών της Διεύθυνσης, όλων 
εκείνων των διαδικασιών που είναι απαραίτητες για την 
πρόσληψη προσωπικού, τις προαγωγές, απολύσεις, πα¬ 
ραιτήσεις, αποσπάσεις, μετατάξεις (συντάξεις) χορηγή¬ 
σεις αδειών. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

Β. ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΟΥ 

Στην αρμοδιότητά του ανήκουν 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλειά του με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Δ. 
Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Δ. Συμ¬ 
βουλίου στην αρμόδια Διοικητική αρχή ή το Δημοτικό 
Συμβούλιο αναλόγως του θέματος για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

6. Τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 


Γ. ΓΡΑΦΕΙΟ ΠΡΩΤΟΚΟΛΛΟΥ- ΔΙΕΚΠΕΡΑΙΩΣΗΣΑΡΧΕΙΟΥ 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτότυ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδοσης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Η τήρηση του αρχείου όλων των Διευθύνσεων του 
Νομικού Προσώπου καθώς καιτου αρχείου της Εφημερί¬ 
δας της Κυβέρνησης. 

7. Η τήρηση του Μητρώου των νηπίων και παιδιών. 

8. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

Δ. ΓΡΑΦΕΙΟ ΛΟΓΙΣΤΗΡΙΟΥ ΠΡΟΜΗΘΕΙΩΝ ΠΕΡΙ¬ 
ΟΥΣΙΑΣ ΚΑΙ ΔΙΑΧΕΙΡΙΣΗΣ ΥΛΙΚΟΥ 

Στην αρμοδιότητά του ανήκουν: 

1. Η ευθύνη κάθε εισφοράς και εισόδου του Νομικού 
Προσώπου 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των Παιδικών Σταθμών με την άμε¬ 
ση επίβλεψη του Προϊσταμένου του τμήματος καιτου Δι¬ 
ευθυντή. 

12. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των Προϊσταμένων του τμή¬ 
ματος και της Δ/νσης πριν διαβιβαστεί στο Δ/κο Συμβού¬ 
λιο. 

13. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησης του και η σύ¬ 
νταξη σχετικής εισήγησης για αναμόρφωση του όπου και 
όταν παρίσταται ανάγκη. 

14. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

15. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

16. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

Ε. ΓΡΑΦΕΙΟ ΚΟΙΝΩΝΙΚΟΥ ΛΕΙΤΟΥΡΓΟΥ 

Στην αρμοδιότητα ανήκουν: 

1. Παροχή εξειδικευμένου επιστημονικού έργου, σύμ¬ 
φωνα με τις αρχές της κοινωνικής εργασίας όπως αυτά 
περιγράφονται στις ισχύουσες διατάξεις. 

2. Συνεργάζεται συστηματικά και προγραμματισμένα 
με τις οικογένειες των νηπίων επιδιώκοντας την ανάπτυξη 
υγιών ενδοοικογενειακών σχέσεων. 

3. Καταρτίζειτο κοινωνικό-οικογενειακό ατομικό ιστορι¬ 
κό του νηπίου και το καταχωρεί στον ατομικό του φάκελο. 

4. Επικοινωνεί με αρμόδιους φορείς (Ιατροπαιδαγωγικά 
- Νοσοκομεία - ΚΨΥ κ.ά.) επίσης παραπέμπει τις περιπτώ¬ 
σεις σε άλλους ειδικούς ή υπηρεσίες όταν κρίνεται απα¬ 
ραίτητο. 

5. Οργανώνει ομιλίες και συγκεντρώσεις γονέων για θέ¬ 
ματα που αφορούν τη νηπιακή ηλικία. 

6. Οργανώνει και συμμετέχει στη διενέργεια ερευνών 
που αφορούν τα νήπια αλλά και θέματα προνοιακού χα¬ 
ρακτήρα. 

7. Συμβάλλει στην πρόληψη ή αντιμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. 

Άρθρο 7 

ΘΕΣΕΙΣ ΠΡΟΣΩΠΙΚΟΥ 

Α'ΜΟΝΙΜΟ ΠΡΟΣΩΠΙΚΟ 

ΚΛΑΔΟΙ ΚΑΤΗΓΟΡΙΑΣ ΠΕ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Θέσεις 1 
Βαθμός Δ'- Α' 

2. ΚΛΑΔΟΣ ΠΕ ΝΗΠΙΑΓΩΓΩΝ 

Θέσεις 3 
Βαθμός Δ'- Α' 

ΚΛΑΔΟΙ ΚΑΤΗΓΟΡΙΑΣ ΤΕ 

3. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 

Θέσεις 4 
Βαθμός Δ'- Α' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Βαθμός Δ'- Α' 

5. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

Θέσεις 1 
Βαθμός Δ'- Α' 

ΚΛΑΔΟΙ ΚΑΤΗΓΟΡΙΑΣ ΔΕ 

1. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Βαθμός Δ'- Α' 


2. ΚΛΑΔΟΣ ΔΕ ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 1 

Βαθμός Δ'- Α' 

3. ΚΛΑΔΟΣ ΔΕ ΧΕΙΡΙΣΤΩΝ Η/Υ 

Βαθμός Δ'- Α' 

4. ΚΛΑΔΟΣ ΔΕ ΜΑΓΕΙΡΩΝ 

Θέσεις 2 

Βαθμός Δ'- Α' 

ΚΛΑΔΟΙ ΚΑΤΗΓΟΡΙΑΣ ΥΕ 

1. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις 2 

Βαθμός Ε'- Β' 

2. ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 2 

Βαθμός Ε'- Β' 

Οι σήμερον υπηρετούντες υπάλληλοι στο Ν.Π. καλύ¬ 
πτουν μέρος των παραπάνω προβλεπόμενων οργανικών 
θέσεων και μετατάσσονται αυτοδίκαια στο νέο Ν.Π. υπό 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΚΑΙΣΑΡΙΑΝΗΣ» σύμφωνα με τις διατάξεις του άρθρου 26 
παράγραφος 3 του Ν. 2880/2001. Το ανώτερο προσωπικό 
εξακολουθεί να διέπεται από το ασφαλιστικό καθεστώς 
κύριας, επικουρικής ασφάλισης και πρόνοιας που είχε 
πριντην έναρξη ισχύος του παρόντος άρθρου. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Σύμφωνα με την Δυια/οικ. 7723 διαπιστωτική του Υφυ¬ 
πουργού Εσωτερικών - Δημόσιας Διοίκησης και Αποκέ¬ 
ντρωσης και του Υπουργού Υγείας και Πρόνοιας που εκ- 
δόθηκε σύμφωνα με τις κείμενες διατάξεις διαπιστώνεται 
ότι το παρακάτω προσωπικό που υπηρετεί στους πρώην 
ΚΠΣ μετατάσσεται αυτοδίκαια στους Δημοτικούς Παιδι¬ 
κούς Σταθμούς. 

Το προσωπικό αυτό καταλαμβάνει προσωποπαγείς θέ¬ 
σεις αντιστοίχων προσωρινών κλάδων που συνιστώνται 
αυτοδίκαια με την πράξη αυτή και εντάσσονται στους 
ΟΕΥ των νέων Δημοτικών Νομικών Προσώπων Δημοσίων 
Δικαίου (ΦΕΚ90/30.4.2001). 

Επίσης με την 1/2001 διαπιστωτική πράξη του Προέ¬ 
δρου του ΝΠΔΔ «Δημοτικοί Παιδικοί Σταθμοί Δήμου Και- 
σαριανής» που εκδόθηκε και δημοσιεύθηκε σύμφωνα με 
τις διατάξεις άρθρου 12 Ν. 2880/200/179 (ΦΕΚ 8.8.2001) 
διαπιστώνεται η αυτοδίκαια μετάταξη του αμιγούς προ¬ 
σωπικού του τέως ΚΠΣ και κατάταξή τους στο ΝΠΔΔ «Δη¬ 
μοτικοί Παιδικοί Σταθμοί Δήμου Καισαριανής», σε προ¬ 
σωρινές προσωποπαγείς θέσεις ως εξής: 

ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις 4 3 του κλάδου με βαθμό Α 

1 του κλάδου με βαθμό Β 

2. ΤΕ ΒΡΕΦΟΝΗΠΙΟΚΟΜΙΑΣ 

Θέσεις 3 1 του κλάδου με βαθμό Β' 

2 του κλάδου με βαθμό Γ' 

3. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Θέσεις 2 1 του κλάδου με βαθμό Α' 

1 του κλάδου με βαθμό Β' 

4. ΥΕ ΜΑΓΕΙΡΩΝ 

Θέσεις 5 4 του κλάδου με βαθμό Γ' 

1 του κλάδου με βαθμό Δ' 

5. ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 7 5 του κλάδου με βαθμό Γ' 

2 του κλάδου με βαθμό Δ' 

Γ ΕΠΟΧΙΑΚΟ ΠΡΟΣΩΠΙΚΟ 

10 θέσεις 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Άρθρο 8 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης Παιδικού / 
Βρεφονηπιακού Σταθμού καθώς και του Τμήματος Προ- 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός), ΤΕ Νηπιαγωγών (προσωρινός), 
ΤΕ Βρεφονηπιοκομίας και ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕ Διοικητικού - 
Οικονομικού, ΤΕ Διοικητικού - Λογιστικού, ΔΕ Διοικητικού 
Λογιστικού και ΔΕ Διοικητικού - Λογιστικού. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 


Η κατανομή του προσωπικού στις Διευθύνσεις - Τρήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λπ.). 

Προϊστάμενοι Διευθύνσεων και Τ ρημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2001, ο οποίος ενι- 
σχύεται από τους ΚΑΠ, τροφεία κ.λπ. ύψους 101.682.000 
περίπου εφ’ όσον προσληφθούν όλοι και για τα επόμενα 
οικονομικά έτη το ύψος της δαπάνης δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




